CELEX: C2006/178/78
Language: lt
Date: 2006-07-29 00:00:00
Title: Byla F-57/06  2006 m. gegužės 12 d.  pareikštas ieškinys byloje  Hinderyckx prieš Tarybą

29.7.2006   
            
            
               LT
            
            
               Europos Sąjungos oficialusis leidinys
            
            
               C 178/42
            
         2006 m. gegužės 12 d. pareikštas ieškinys byloje Hinderyckx prieš Tarybą
   
   (Byla F-57/06)
   (2006/C 178/78)
   Proceso kalba: prancūzų
   Šalys
   
      Ieškovas: Jacques Hinderyckx (Briuselis, Belgija), atstovaujamas advokato J. A. Martin
   
      Atsakovė: Europos Sąjungos Taryba
   Ieškovės reikalavimai
   
               —
            
            
               Panaikinti sprendimą nepaaukštinti ieškovo priskiriant jį B*8 lygiui 2005 m. pareigų paaukštinimo procedūroje.
            
         
               —
            
            
               Paaukštinti ieškovą priskiriant B*8 lygiui.
            
         
               —
            
            
               Priteisti iš atsakovės ieškovui 2 400 eurų sumą patirtai visai žalai atlyginti.
            
         
               —
            
            
               Priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Ieškovas, pradėjęs dirbti Europos Parlamente 1994 m. balandžio 1 d., 2004 m. liepos 16 d. buvo perkeltas į Tarybos Generalinį sekretoriatą kaip B*7 lygio pareigūnas. Ieškinyje jis skundžia Paskyrimų tarnybos sprendimą nepaaukštinti pareigomis priskiriant B*8 lygiui 2005 m. pareigų paaukštinimo procedūroje.
   Ieškovas nurodo du pagrindus, iš kurių pirmasis susijęs su tarnybos stažo lygyje tęstinumu ir puikiu darbu Europos Parlamente.
   Antruoju pagrindu ieškovas teigia, kad Paskyrimų tarnyba privalėjo paaiškinti, kaip pagal Patariamosios paaukštinimų komisijos naudotą procedūrą buvo atsižvelgta į skirtumus tarp skirtingų Europos Parlamento ir Tarybos tipinių paskyrimų atskaitų struktūros. Be to, ieškovas teigia, kad Taryba, užtikrindama lygias galimybes kandidatams iš skirtingų institucijų, privalėjo remtis tiksliomis taisyklėmis, atitinkančiomis Pareigūnų tarnybos nuostatus ir galinčias užtikrinti vienodą vertinimą palygindama nuopelnus. Nesant tokių taisyklių Tarybos priimti sprendimai yra diskriminuojantys.